FC Andorra

Futbolo klubas „Andorra“ (), o trumpai FC Andorra bei Andoros „Andorra“ – Andoros futbolo klubas iš Andora la Veljos. Namų rungtynes žaidžia Nacionaliniame stadione („Estadi Nacional“).

Šiuo metu rungtyniauja Segunda División, antroje Ispanijos lygos sistemoje. Klubą įsigijo žinomas ispanų futbolininkas Gerard Piqué. Nuo tada klubas, kuris rungtyniavo penktoje pakopoje, iškopė į antrą divizioną. Klubas vykdė aktyvią socialinę politiką, visuomenei būdavo pristatomas kaip Gerard Piqué projektas.

Istorija 

Buvo įkurtas 1942 m.
Nepaisant to, kad klubas bazuojasi Andoros mikrovalstybėje, klubui, savanoriškai prisijungusiam prie Katalonijos futbolo federacijos, nuo 1948 m. buvo leista varžytis Ispanijos lygose.

1963–1964 m. rungtyniavo penktoje pakopoje, vėliau dalyvavo ketvirtoje. Ilgą laiką rungtyniavo trečioje pakopoje. Vėliau sekė nuopolis ir ekipa žaidė vos septintoje lygoje.

2018 m. gruodžio mėn. Andoros klubą įsigijo Gerard Piqué Kosmos Holding Group.

2019 m. balandį pristatė savo pagrindinį rėmėją MoraBanc; žinomą Andoros banką. Po kelių savaičių jie pakilo į Tercera División po 22 nepralaimėtų rungtynių serijos.

2019–2020 m. po ilgos pertraukos vėl rungtyniavo trečioje pakopoje. Po sėkmingai susiklosčiusio 2020–2021 m. sezono buvo treti.

2021–2022 m. rungtyniavo Ispanijos trečioje pakopoje (naujai suformuotoje 1ª RFEF). Tapo nugalėtojais savo grupėje ir po sezono buvo perkelti į aukštesnį lygmenį.	

2022–2023 m. rungtyniavo Ispanijos Segunda División (Antrame divizione).

Pasiekimai 
Primera Catalana
Čempionai (1): 2018–2019
Copa Catalunya
Nugalėtojai (1): 1993–1994

Sezonai 

|}

Stadionai 

Klubas istoriškai savo rungtynes žaisdavo „Estadi Comunal d'Andorra la Vella“, kuris randasi Andoros sostinėje Andoros la Veloje.

Klubas žaidė savo namų rungtynes ir Camp d'Esports d'Aixovall, kuri dėl rėmimo sutarčių dar žinoma DEKV-Arena pavadinimu. Sant Julià de Lòria parapijoje esantis stadionas talpina vieną tūkstantį žiūrovų.

2021 m. klubas ir Andoros vyriausybė pasiekė susitarimą dėl „Estadi Nacional“ naudojimo. Šio stadiono talpa viršija 3 tūkst. žiūrovų.

Apranga 
 Sportinės aprangos pokyčiai.
 Namuose rungtyniauja mėlyna apranga. Marškinėliai turi geltonas ir raudonas juostas.

 Aprangos gamintojai – Nike firma.

Išnašos

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive
 RSSSF duomenų bazė

Andorra